open-index/open-wikipedia-markdown huggingface dataset:
பார்பரா எலைன் ரூத் பிரவுன்

**பார்பரா எலைன் ரூத் பிரவுன்** *(Barbara Elaine Ruth Brown)* என்பவர் ஓர் அமெரிக்க உயிரியலாளர் மற்றும் மக்கள் சேவகர் ஆவார்.
  
## தொடக்க காலம்
பார்பரா உருசலுக்கு இவர் 1929 ஆம் ஆண்டு பிப்ரவரி மாதம் 14 ஆம் நாள் சிக்காக்கோவில் பிறந்தார். பிரவுனின் பெற்றோர் ருமேனியா மற்றும் உருசியாவிலிருந்து குடியேறிய யூதர்களாவர். விசுகான்சின் பல்கலைக்கழகத்தில் ரூத் பிரவுன் பொருளாதாரத்தில் இளங்கலை பட்டம் பெற்றார்.  1953 இல், ரோசர் பிரவுனை மணந்து கொண்ட பிரவுனுக்கு ஆறு குழந்தைகள் பிறந்தனர்.  

## தொழில்
47 ஆண்டுகளாக அமெரிக்க மாநிலமான இல்லினொய்சிலுள்ள சிகாகோ நகரத்தின் இயற்கை வரலாற்று கள அருங்காட்சியகத்தில் பணியாற்றினார். பிரவுனின் வாழ்க்கை விலங்கியல் நிபுணர் பிலிப் எர்சு கோவிட்சின் உதவியாளராகத் தொடங்கியது.  இவரது கள ஆராய்ச்சியில் செர்ராதோ சவானா மற்றும் பிரேசிலின் அட்லாண்டிக் கடலோர வனப்பகுதிக்கான பயணங்களும் அடங்கும். . ரூத் பிரவுன் ஒரு திறமையான விலங்கு சேகரிப்பாளராகவும் மாதிரிகள் தயாரிப்பது மற்றும் பொறிகளை அமைப்பதில் நிபுணத்துவம் பெற்றவராகவும் இருந்தார். 

## பெயர்கள்

பிரவுனின் பெயரில் 4 புதிய இனங்கள் உள்ளன.  அவை பின்வருமாறு:
•ஐசோத்ரிக்சு பார்பராபிரவுனே - பார்பரா பிரவுனின் தூரிகை-வால் எலி 
•காலிசுபசு பார்பராபிரவுனே - பார்பரா பிரவுனின் வனப்பகுதி  [ 
•அப்போமிசு பிரவுனோரம் - மவுண்ட் தபுலாவ் வன சுண்டெலி  
•வடராவிசு பிரவுனே - ஒரு புதைபடிவ பறவை 

## சேவை
தனது கணவர் ரோசர் பிரவுனுடன், இவர் கள அருங்காட்சியகம், மினசோட்டாவின் அறிவியல் அருங்காட்சியகம் மற்றும் சிகாகோ தாவரவியல் பூங்கா ஆகியவற்றை ஆதரித்தார்.  இந்தப் பணியில் மினசோட்டாவின் புதிய பறவையியல் துறையின் அறிவியல் அருங்காட்சியகத்தை இயக்கும் புதிய பதவி - பறவையியல் துறையின் பார்பரா பிரவுன் நாற்காலி ஆகியவற்றை உள்ளடக்கியது.ஆகும். 

ரூத் பிரவுன் 2019 ஆம் ஆண்டு சனவரி மாதம் 7 ஆம் நாள் இறந்தார்.

## மேற்கோள்கள்

பகுப்பு:1929 பிறப்புகள்
பகுப்பு:2019 இறப்புகள்
பகுப்பு:அமெரிக்க உயிரியலாளர்கள்
பகுப்பு:உயிரியலாளர்கள்
விளிம்பு (கோட்டுருவியல்)

கோட்டுருவியலில் **விளிம்பு** (*edge*) என்பது கோட்டுருக்களை உருவாக்கப் பயன்படும் இரு அடிப்பபடை அலகுகளுள் ஒன்றாகும். மற்றொரு அலகு கணு. பொதுவாக கோட்டுரு வரைதலில் இரு கணுக்களை இணைத்து வரையப்படும் கோடு விளிம்பு எனப்படும். எனினும் மீகோட்டுருக்களில் விளிம்புகள் இரண்டிற்கும் மேற்பட்டக் கணுக்களையும் கொண்டிருக்கும்.

விளிம்புகள் திசையுறு அல்லது திசையுறாதவையாக இருக்கலாம். திசையுறா விளிம்புகள் "கோடுகள்" எனவும் திசையுறு விளிம்புகள் "விற்கள்" அல்லது "அம்புகள்" எனவும் அழைக்கப்படுகின்றன. திசையுறா கோட்டுருவில் விளிம்புகள் அதன் கணுக்களின் கணமாகக் குறிக்கப்படுகிறது. திசையுறு கோட்டுருவில் விளிம்புகள் அதன் கணுக்களின் வரிச்சைச்சோடியாகக் குறிக்கப்படுகிறது.

கணுக்கள் இருந்தும் விளிம்புகள் இல்லாத கோட்டுருவானது "விளிம்பற்ற கோட்டுரு" எனப்படும். சில இடங்களில் விளிம்பற்ற கோட்டுருவானது வெற்று கோட்டுரு எனவும் அழைக்கப்படும். ஆனால் வெற்று கோட்டுரு என்பது கணுக்கள் இல்லாத கோட்டுருவையும் குறிக்கலாம்.

: என்ற கோட்டுருவின் விளிம்புகளின் கணத்தின் குறியீடு: 

## மேற்கோள்கள்

பகுப்பு:கோட்டுருவியல்
படி (கோட்டுருவியல்)

கோட்டுருவில் ஒரு கணுவின் படுகை விளிம்புகளின் எண்ணிக்கை அக்கணுவின் **படி** (*degree*, *valency*) ஆகும். பல்கோட்டுருக்களில் படி கணக்கிடும்போது ஒரு கணுவில் கண்ணிகள் இருக்குமானால் அக்கண்ணிகள் இருமுறை எண்ணப்படுகின்றன. கணு v இன் படியின் குறியீடு: \deg(v) அல்லது \deg v. 

G என்ற கோட்டுருவின் "பெருமப் படி" என்பது அதன் கணுக்களின் படிகளின் பெரும மதிப்பாகும்; இதன் குறியீடு: \Delta(G) "சிறுமப் படி" என்பது அதன் கணுக்களின் படிகளின் சிறும மதிப்பாகும்; இதன் குறியீடு: \delta(G)படத்தில் உள்ள பல்கோட்டுருவின் பெருமப் படி 5; சிறுமப் படி 0.

ஒரு ஒழுங்கு கோட்டுருவில் எல்லாக் கணுக்களுமே சமமான படியுடைவை. ஒரு முழுக்கோட்டுருவின் எல்லாக் கணுக்களுமே பெருமப் படி கொண்டிருக்கும். இது ஒரு சிறப்புவகை ஒழுங்கு கோட்டுருவாகும். K_n என்ற முழு கோட்டுருவில், கணுக்களின் எண்ணிக்கை n ஆகவும்  எல்லாக் கணுக்களின் பெருமப் படி n-1 ஆகவும் இருக்கும்.

திசையுறு கோட்டுருவில் படியானது "உட்படி", "வெளிப்படி" என வகைப்படுத்தப்படுகிறது.
;உட்படி: 
ஒரு கணுவை நோக்கி அமையும் விளிம்புகளின் எண்ணிக்கை அக்கணுவின் உட்படியாகும். இதன் குறியீடு: 

;வெளிப்படி: 
ஒரு கணுவிலிருந்து செல்லும் விளிம்புகளின் எண்ணிக்கை அக்கணுவின் வெளிப்படியாகும். இதன் குறியீடு: 

## சிறப்பு மதிப்புகள்
*படி = 0 எனில் அக்கணு "தனித்த கணு" எனப்படும்.
*படி = 1 எனில், அக்கணு "இலைக் கணு" அல்லது "இறுதிக் கணு" எனப்படும். 
* *n* கணுக்கள் கொண்ட கோட்டுருவிலுள்ள ஒரு கணுவின் படி = *n*&nbsp;&minus;&nbsp;1 எனில், அக்கணு, "ஓங்கு கணு" எனப்படும்.
* உட்படி = 0 எனில், அக்கணு, "ஊற்று கணு" (source vertex) எனப்படும்.
* 0 - வெளிப்படி = 0 எனில், அக்கணு, "உறிஞ்சு கணு" (sink vertex) எனப்படும்.

## கைகொடுத்தல் தேற்றம்

:*படிகளின் கூட்டுத்தொகை வாய்பாடு*:
இவ்வாய்பாடின்படி, G=(V, E) என்ற கோட்டுருவில்,
:\sum_{v \in V} \deg(v) = 2|E|\, . ஆக இருக்கும்.

இதன்படி ஒரு திசையுறா கோட்டுருவில், ஒற்றையெண் படியுடைய கணுக்களின் எண்ணிக்கை இரட்டை எண்ணாக இருக்கும். இக்கூற்று கைகொடுத்தல் துணைத்தேற்றம் எனவும் அழைக்கப்படுகிறது. பேச்சு வழக்கில் கைகொடுத்தல் தேற்றப்படி, ஒரு கூட்டத்திலுள்ளவர்களில் சிலர் ஒருவருக்கொருவர் கைகொடுக்கும்போது ஒற்றைப்படை எண்ணிக்கையில் பிறநபர்களின் கைகளைத் தொட்ட நபர்களின் எண்ணிக்கையானது இரட்டைப்படை எண்ணாக இருக்கும்.

## படிகளின் தொடர்வரிசை

ஒரு திசையுறா கோட்டுருவின் கணுக்களின் படிகளின் கூடாத் தொடர்வரிசையே அக்கோட்டுருவின் படிகளின் தொடர்வரிசை எனப்படும். படத்தில் தரப்பட்டுள்ள கோட்டுருவின் படிகளின் தொடர்வரிசை: (5, 3, 3, 2, 2, 1, 0). படிகளின் தொடர்வரிசை என்பது கோட்டுரு பண்பு என்பதால் சம அமைவியக் கோட்டுருக்கள் எல்லாம் ஒரே படிகளின் தொடர்வரிசை கொண்டிருக்கும். எனினும் படிகளின் தொடர்வரிசை கோட்டுருக்களைத் தனித்து அடையாளப்படுத்துவதில்லை; சில சம அமைவியமற்ற கோட்டுருக்களின் படிகளின் தொடர்வரிசையும் ஒன்றாக இருக்கும்.

## குறிப்புகள்

## மேற்கோள்கள்
*.
*.
*
*.
*.

பகுப்பு:கோட்டுருவியல்
108 சிவன் கோயில்கள்

thumb| <small>கோடரியுடன் பரசுராமர்</small>
இது சிவ தோத்திரத்தில் குறிப்பிடப்பட்டுள்ள **108 சிவன் கோயில்களின் பட்டியல்**. 

## பின்னணி
இந்து மதப் புராணங்களின் படி, பகவான் பரசுராமர், கோகர்ணா மற்றும் கன்னியாகுமரி இடையே நிலத்தை உருவாக்கினார். கர்த்தாவிரியா அர்ஜுனன் மற்றும் பிற க்ஷத்திரியர்களைக் கொன்ற பின்னர் பிராமணர்களுக்கு நன்கொடை வழங்குவதற்காக தனது கோடரியைப் பயன்படுத்தி கேரளாவை கடலில் இருந்து மீட்டதாகக் கூறப்படுகிறது. அவர் இந்த நிலத்தை 64 கிராமங்களாகப் பிரித்தார். இந்த 64 கிராமங்களில் 32 கிராமங்கள் பெரும்புழா மற்றும் கோகர்ணாஇடையே உள்ளன. இங்கு பேச்சு வடிவ மொழியாக இருந்தது துளு. மீதமுள்ள 32 கிராமங்கள் பெரும்புழா மற்றும் கன்னியாகுமரி இடையே மலையாள மொழி பேசும் பகுதியில் இருந்தன.

மகா விஷ்ணுவின் ஆறாவது அவதாரமான பரசுராமர், ஜமதக்னி மற்றும் ரேணுகாவின் இளைய மகன் ஆவார். புராணங்களின் படி, இந்த நிலத்தைப் பிராமணர்களுக்கு நன்கொடையாக அளித்த பின்னர், இந்த 64 கிராமங்களில் நூற்று எட்டு மகா சிவலிங்கம் மற்றும் துர்கா சிலைகள் நிறுவப்பட்டன. இந்த நூற்று எட்டு சிவன் கோயில்கள் சிவாலய தோத்திரத்தில் குறிப்பிடப்பட்டுள்ளன. இந்தப் பாடல் மலையாள மொழியில் எழுதப்பட்டுள்ளது. 108 சிவா கோயில்களில் 105 கோயில்கள் கேரள மாநிலத்திலும், கர்நாடகாவில் 2 கோயில்களும், 1 கோயில் தமிழ்நாட்டின் கன்னியாகுமரி மாவட்டத்திலும் உள்ளன.

## குறிப்புகள்
டையைசோயெப்டைல் தாலேட்டு

**டையைசோயெப்டைல் தாலேட்டு** *(Diisoheptyl phthalate)* என்பது C22H34O4  என்ற மூலக்கூற்று வாய்ப்பாட்டால் விவரிக்கப்படும் ஒரு கரிம வேதியியல் சேர்மமாகும். தாலிக் அமிலத்தின் பல்வேறு ஐசோயெப்டைல் எசுத்தர்களின் கலவைகளிலான ஒரு வேதிச் சேர்மமாக டையைசோ எப்டைல் தாலேட்டு கருதப்படுகிறது. தாலேட்டு வகைச் சேர்மமாக வகைப்படுத்தப்படும் இது நெகிழியாக்கியாகப் பயன்படுத்தப்படுகிறது.  

## மேற்கோள்கள்

பகுப்பு:எசுத்தர்கள்
பகுப்பு:தாலேட்டு எசுத்தர்கள்
எண்ணிம ஊடகம்

**எண்ணிம ஊடகம்** (திசிட்டல் மீடியா) என்பது இயந்திரம் மூலம் படிக்கக்கூடிய வடிவங்களில் குறியிடப்படும் ஏதெனும் ஓர் ஊடகமாகும். எண்முறை ஊடகங்களை எண்முறை மின்னணுவியல் சாதனங்களில் உருவாக்கலாம், பார்க்கலாம், விநியோகிக்கலாம், மாற்றியமைக்கலாம் மற்றும் பாதுகாக்கலாம்.

எண்முறை என்பது இலக்கங்களின் வரிசையுடன் குறிப்பிடப்படும் எந்தவொரு தரவையும் வரையறுக்கலாம், மேலும்  ஊடகம் என்பது தகவல்களை ஒன்றாக ஒளிபரப்ப அல்லது தொடர்புகொள்வதற்கான ஒரு முறையைக் குறிக்கிறது. எண்முறை ஊடகம் என்பது ஒரு திரை மூலம் நமக்கு ஒளிபரப்பப்படும் எந்தவொரு தகவலையும் குறிக்கிறது. இணையத்தில் பார்ப்பதற்காக, இணையம் வழியாக அனுப்பப்படும் உரை, கேட்பொலி (ஆடியோ), காணொளி மற்றும் வரைகலை ஆகியவை இதில் அடங்கும்.

## எண்ணிம ஊடகம்
எடுத்துக்காட்டுகளாக எண்முறை ஊடகங்களில் மென்பொருள், எண்ணிம தோற்றுரு, எண்ணிம காணொளி, நிகழ்பட ஆட்டம், வலைப் பக்கம் மற்றும் வலைத்தளம், சமூக ஊடகம், எண்ணிம முறை மற்றும் தரவுத்தளம், எண்ணிம கேட்பொலி (எம்பி3, எண்ணிம ஆவணம், மின்னூல்) போன்றவை அடங்கும். எண்ணிம ஊடகம் பெரும்பாலும் அச்சிடப்பட்ட புத்தகங்கள், நாளிதழ்கள் மற்றும் இதழ்கள் போன்ற அச்சு ஊடகங்களுடனும், புகைப்படத் திரைப்படம், கேட்பொலி நாடாக்கள் அல்லது காணொளி நாடாக்கள் போன்ற பிற பாரம்பரிய அல்லது அனலாக் ஊடகங்களுடனும் வேறுபடுகிறது.

எண்ணிம ஊடகம் சமூகம் மற்றும் கலாச்சாரத்தில் கணிசமாக பரந்த மற்றும் சிக்கலான தாக்கத்தை ஏற்படுத்தியுள்ளது. இணையம் மற்றும் தனி மேசைக் கணினி உடன் எண்ணிம ஊடகம் இணைந்து பத்திரிகை, மக்கள் தொடர்பு, பொழுதுபோக்கு, கல்வி, வர்த்தகம் மற்றும் அரசியல் ஆகியவற்றில் சீர்குலைக்கும் கண்டுபிடிப்புகளை ஏற்படுத்தியுள்ளது.

## மேற்கோள்கள்


பகுப்பு:தகவல் அறிவியல்
பகுப்பு:நூலகவியல்
பகுப்பு:ஊடகங்கள்
பகுப்பு:ஊடகத் தொழில்நுட்பம்
வாராப்பூர் ஊராட்சி (புதுக்கோட்டை)

**வாராப்பூர் ஊராட்சி** (*Varappur Gram Panchayat*), தமிழ்நாட்டின் புதுக்கோட்டை மாவட்டத்தில் உள்ள புதுக்கோட்டை வட்டாரத்தில் அமைந்துள்ளது. இந்த ஊராட்சி, புதுக்கோட்டை சட்டமன்றத் தொகுதிக்கும் திருச்சிராப்பள்ளி மக்களவைத் தொகுதிக்கும் உட்பட்டதாகும். இந்த ஊராட்சி, மொத்தம் 9 ஊராட்சி மன்றத் தொகுதிகளைக் கொண்டுள்ளது. இவற்றில் இருந்து 9 ஊராட்சி மன்ற உறுப்பினர்களைத் தேர்ந்தெடுக்கின்றனர்.   2011ஆம் ஆண்டு இந்திய மக்கள் தொகை கணக்கெடுப்பின்படி, மொத்த மக்கள் தொகை 5,002 ஆகும். இவர்களில் பெண்கள் 2,517 பேரும் ஆண்கள் 2,485  பேரும் உள்ளனர்.

## அடிப்படை வசதிகள்
தமிழ்நாடு ஊரக வளர்ச்சி மற்றும் ஊராட்சித் துறையின் 2015ஆம் ஆண்டுத் தரவின்படி கீழ்க்கண்ட தகவல் தொகுக்கப்பட்டுள்ளது.

## சிற்றூர்கள்
இந்த ஊராட்சியில் அமைந்துள்ள சிற்றூர்களின் பட்டியல்:
# கரையப்பட்டி 
# குருக்கப்பட்டி
# கழனிப்பட்டி
# மேலபுலவன்காடு
# விரியனிப்பட்டி
# புதுவயல்
# மேலமஞ்சக்கரை
# நெம்மேலிப்பட்டி
# நெருஞ்சிப்பட்டி
# பொன்னான்கன்னிப்பட்டி
# சுந்தநேரிப்பட்டி
# வலசேரிப்பட்டி
# தெற்குகரை
# இருங்குளவன்பட்டி
# கீழபுலவன்காடு
# வாராப்பூர்

## சான்றுகள்

பகுப்பு:புதுக்கோட்டை மாவட்ட ஊராட்சிகள்
சோர்கன் சீரா

**சோர்கன் சீரா** () என்பவர் செங்கிஸ் கானின் *ஒன்பது மந்திரிகளில்* ஒருவர் ஆவார். அசர்பைஜானை ஆண்ட சோபனிடுகள் இவரின் வழித்தோன்றல்கள் தான். இவர் தாய்சியுடு பழங்குடி இனத்தின் சுல்டுசு பிரிவைச் சேர்ந்தவர் ஆவார். தாய்சியுடுகளின் தலைவர் டோடோயேன்-கிர்டேவின் கீழ் இவர் ஒரு விவசாயக் கூலியாக இருந்தார்.

## சுயசரிதை
*[[மங்கோலியர்களின் இரகசிய வரலாறு|மங்கோலியர்களின் இரகசிய வரலாற்றில்]]*, 1177 ஆம் ஆண்டு தாய்சியுடுகளின் பிடியிலிருந்து தெமுசின் தப்பிக்கும் போது சோர்கன் சீரா முதன்முதலில் தோன்றுகிறார். ஆழமற்ற ஆற்றுநீரில் ஒரு சிறுவன் ஒளிந்திருப்பதை அவ்வழியே செல்லும் சோர்கன் சீரா காண்கிறார். ஆனால் அவனைக் காட்டிக்கொடுக்க மாட்டேன் என்று உறுதி அளிக்கிறார். அச்சிறுவனைத் தேடியவர்களை, பலமுறை வேறு இடங்களுக்குச் சென்று தேடுமாறு சோர்கன் சீரா கூறுகிறார். தேடியவர்கள் திரும்பிச் சென்றவுடனேயே, தனக்கு மேலும் ஏதாவது உதவி கிடைக்கும் என்ற ஆவலில் தன்னைக் காப்பாற்றிய அந்த நபரின் கூடாரத்திற்குத் தெமுசின் விரைகிறான். தனக்கு ஏதும் ஆபத்து நேருமோ என்று பயந்து சோர்கன் சீரா தெமுசினுக்கு உதவாமல் இருக்கலாம் என நினைக்கிறார். ஆனால் அவரது மகன்கள் சிலவுன் மற்றும் சிம்பய் இளம் தெமுசினுக்காக நின்றனர். பின் தெமுசினின் கழுத்தில் மாட்டப்பட்டிருந்த தண்டனைப் பலகையை நீக்கி அதனை அவர்கள் எரித்தனர். சோர்கன் சீரா செம்மறியாட்டுக் கம்பளிக் குவியலில் தெமுசினை மறைத்து வைக்கிறார். தனது மகள் கதானிடம் தெமுசினைப் பார்த்துக் கொள்ளுமாறு கூறுகிறார்.

செங்கிஸ் கான் மீண்டும் 1201 ஆம் ஆண்டு தாய்சியுடுகளுக்கு எதிரான யுத்தத்திற்குப் பிறகு சோர்கன் சீராவைக் கண்டுபிடிக்கிறார். சோர்கன் சீராவும் அவரது மகன்களும் செங்கிஸ் கானின் தளபதிகளாயினர். சோர்கன் சீராவின் மகன் சிலவுன் தாய்சியுடுகளின் தலைவன் தர்குதை-கிரில்துக்கைக் கொன்றார். 1206 ஆம் ஆண்டு செங்கிஸ் கானின் முடிசூட்டு விழாவின்போது *மிங்கன்* பட்டம் வழங்கப்பட்ட 95 தளபதிகளில் இவரும் ஒருவராவார்.

## உசாத்துணை


பகுப்பு:மங்கோலியத் தளபதிகள்
இலக்கிய - சுற்றுச்சூழல் ஆய்வு மன்றம்

**இலக்கிய - சுற்றுச்சூழல் ஆய்வு மன்றம் [A**ssociation for the **S**tudy of **L**iterature and **E**nvironment**]** [**ASLE-USA** என்றும் அழைக்கப்படுவது] என்பது சூழலியல் திறனாய்வு மற்றும் சூழல்சார் மானுடப்புலத்தை ஆராயும் அமெரிக்க / பன்னாட்டு அறிஞர்களுக்கான முதன்மை தொழில்முறை அமைப்பாகும்.

1992 -இல் ரீனோவில் நடைபெற்ற மேலை இலக்கிய மன்ற மாநாட்டின் சிறப்பு அமர்வொன்றின்போது ASLE நிறுவப்பட்டது. "*இலக்கிய - சுற்றுச்சூழல் ஆய்வு தொடர்பான உண்மைகள், கருத்துகள், படைப்புகள் ஆகியவற்றைப் பகிர்வ*"தே இதன் நோக்கமாகக் கூறப்பட்டது.

1995-துவங்கி  இரண்டாண்டுகளுக்கு ஒரு முறை  ஒரு மாநாட்டையும், மாநாடற்ற ஆண்டுகளில் ஆய்வரங்குகளையும் இம்மன்றம் நடத்துகிறது.  சூழல்சார் மானுடப்புலத்தில் நடப்பிலுள்ள பன்னாட்டு ஆய்வுகளின் தொகுப்பாக இலக்கிய - சுற்றுச்சூழல் பல்துறை ஆய்வுகள்  [***I'''nterdisciplinary '''S'''tudies in '''L'''iterature and '''E'''nvironment'' (***ISLE**') என்ற ஆய்விதழை ஆக்ஸ்போர்ட் பல்கலைக்கழகப் பதிப்பகத்தோடு இணைந்து வெளியிட்டுவருகிறது.

## ASLE தலைவர்கள், மாநாடுகள் மற்றும் ஆய்வரங்குகள்
ASLE தலைவர்களாகப் பணியாற்றியோரின் பெயர்களும் அவர்களின் காலத்தில் ஒருங்கிணைக்கப்பட்ட நிகழ்ச்சிகளும் பின்வருமாறு.

## இவற்றையும் பார்க்கவும்

* சூழலியல் திறனாய்வு

## மேற்கோள்கள்

## வெளியிணைப்புகள்
* Association for the Study of Literature and Environment
* ''Interdisciplinary Studies in Literature and Environment''

பகுப்பு:சுற்றுச்சூழலியல்
மோனோபென்சைல் தாலேட்டு

**மோனோபென்சைல் தாலேட்டு** *(Monobenzyl phthalate)* என்பது  C15H12O4  என்ற மூலக்கூற்று வாய்ப்பாட்டால் விவரிக்கப்படும் ஒரு கரிம வேதியியல் சேர்மமாகும். பென்சீன்-1,2-டைகார்பாக்சிலிக் அமிலம் என்ற பெயராலும் இதை அழைக்கலாம். C6H5CH2OOCC6H4COOH என்ற கட்டமைப்பு வாய்ப்பாட்டைக் கொண்டு இதை நன்கு அறியலாம். பியூட்டைல் பென்சைல் தாலேட்டின் வளர்சிதைமாற்ற வேதிப்பொருளாக மோனோபென்சைல் தாலேட்டு உருவாகிறது.  இச்செயல் முறையில் மோனோபியூட்டைல் தாலேட்டைக்காட்டிலும் மோனோபென்சைல் தாலேட்டே அதிகமாக உருவாகிறது. பிற தாலேட்டுகளைப் போலவே இதுவும் ஒரு நாளமில்லா சுரப்பி எதிர்ப்பியாகும்.   
## மேற்கோள்கள்

பகுப்பு:தாலேட்டு எசுத்தர்கள்
பகுப்பு:நாளமில்லா சுரப்புக் குலைப்பிகள்
டைமெத்தில் தாலேட்டு

**டைமெத்தில் தாலேட்டு** *(Dimethyl phthalate)*  என்பது  C10H10O4 என்ற மூலக்கூற்று வாய்ப்பாட்டால் விவரிக்கப்படும் ஒரு கரிம வேதியியல் சேர்மமாகும். (C2H3O2)2C6H4 என்ற மூலக்கூற்று கட்டமைப்பு வாய்ப்பாட்டைக் கொண்டு இதை நன்கு அறியலாம். தாலிக் அமிலத்தின் மெத்தில் எசுத்தர் சேர்மமான டைமெத்தில் தாலேட்டு நிறமற்றும் கரிமக் கரைப்பான்களில் கரையக்கூடியதாகவும் உள்ளது.  

கொசுக்கள் மற்றும் ஈக்களை விரட்டும் பூச்சி விரட்டியாக டைமெத்தில் தாலேட்டு பயன்படுகிறது. புறவொட்டுண்ணி கொல்லி, இராக்கெட்டு திண்ம உந்து எரிபொருள் நெகிழியாக்கி உள்ளிட்ட பல்வேறு பயன்களையும் டைமெத்தில் தாலேட்டு கொண்டுள்ளது. எலிகளுக்கு வாய்வழியாக கொடுக்கும்போது இதன் உயிர் கொல்லும் அளவு கிலோகிராமுக்கு 8200 மில்லிகிராம்களாகும்.  

## மேற்கோள்கள்

பகுப்பு:தாலேட்டு எசுத்தர்கள்
பகுப்பு:மெத்தில் எசுத்தர்கள்
பகுப்பு:பூச்சி விரட்டிகள்
எஸ். டி. கே. ஜக்கையன்

**சா. தி. கு. ஜக்கையன்** (*S. T. K. Jakkayian*) என்பவர் இந்திய அரசியல்வாதி மற்றும் தமிழக சட்டமன்ற மேனாள் உறுப்பினர் ஆவார். இவர் திருச்சிராப்பள்ளியில் உள்ள புனித சூசையப்பர் கல்லூரியில் இளங்கலை பட்டமும் மதுரை சட்டக்கல்லூரியில் சட்டப் படிப்பும் படித்துள்ளார். இவர் தமிழக அரசின் டெல்லி சிறப்பு பிரதியாக பணியாற்றி உள்ளார். முன்னாள் நாடாளுமன்ற உறுப்பினரான இவர் அனைத்திந்திய அண்ணா திராவிட முன்னேற்றக் கழகத்தினைச் சார்ந்தவர். இவர் 2016ஆம் ஆண்டு தமிழ்நாடு சட்டமன்றத்தேர்தலில் கம்பம் தொகுதியில் போட்டியிட்டு வெற்றி பெற்றுள்ளார்.

## மேற்கோள்கள்

பகுப்பு:தேனி அரசியல்வாதிகள்
பகுப்பு:தேனி மாவட்ட மக்கள்
பகுப்பு:15 ஆவது தமிழ்நாடு சட்டமன்ற உறுப்பினர்கள்
பகுப்பு:அனைத்திந்திய அண்ணா திராவிட முன்னேற்றக் கழக அரசியல்வாதிகள்
கிழக்கு மாகாண பாடசாலைகளின் பட்டியல், இலங்கை

## அம்பாறை
### தேசிய பாடசாலைகள்
*அட்டாளைச்சேனை மத்திய கல்லூரி
*அக்கரைப்பற்று முஸ்லிம் மத்திய கல்லூரி
*அல் அர்ஷத் முஸ்லிம் பாடசாலை, சம்மாந்துறை
*அல் அஷ்ரக் தேசிய பாடசாலை, நிந்தவூர்
*அல் பாத்திமாயி வித்தியாலயம், அக்கரைப்பற்று
*அல் இஸ்ராக் வித்தியாலயம், பசரிச்சேனை
*அல் மர்ஜன் முஸ்லிம் பெண்கள் கல்லூரி, சம்மாந்துறை
*அல் சிராஜ் மகா வித்தியாலயம், அக்கரைப்பற்று
*பண்டாரநாயக்க பாலிகா வித்தியாலயம், அம்பாறை
*கல்முனை கார்மேல் பற்றிமாக் கல்லூரி
*தெஹிதகண்டி மத்திய கல்லூரி
*தாருஸலாம் மகா வித்தியாலயம், சம்மாந்துறை
*டி.எஸ். சேனநாயக்கா தேசிய கல்லூரி
*கஸ்ஸலி முஸ்லீம் வித்தியாலயம், சம்மாந்துறை
*அல் அஷ்ரப் மத்திய கல்லூரி, இறக்காமம் அம்பாறை.
*அல் அமீன் மத்திய கல்லூரி, வரிபதன் சென்னை இறக்கம் அம்பாறை.
*மேதகம நவோதயா பாடசாலை, நாவா மேதகம
*முஸ்லிம் மத்திய கல்லூரி, அக்கரைப்பற்று
*முஸ்லீம் மத்திய மகா வித்தியாலயம் - சம்மாந்துறை
*முஸ்லீம் பெண்கள் கல்லூரி, சம்மாந்துறை
*பதியந்தலாவா தேசிய பாடசாலை
*ரமீன் பொதியன் கல்லூரி
*ஸ்ரீ ராமகிருஷ்ணா கல்லூரி, அக்கரைப்பற்று
*தம்பிலுவில் மத்திய கல்லூரி
*சாஹிரா கல்லூரி, கல்முனை
*கல்முனை உவெஸ்லி உயர்தரப் பாடசாலை
*இறாணமடு இந்துக் கல்லூரி, மத்திய முகாம்

### மாகாண பாடசாலைகள்
*விநாயகபுரம் மகா வித்தியாலயம், திருக்கோவில்
*கோரைக்களப்பு சக்தி வித்தியாலயம், திருக்கோவில்
*மெதடிஸ்தமிசன் தமிழ் மகா வித்தியாலயம், திருக்கோவில்
*கஞ்சிகுடிச்சாறு கணேசா வித்தியாலயம், திருக்கோவில்
*விபுலானந்தா மத்திய கல்லூரி, காரைதீவு

## மட்டக்களப்பு

மட்/மம/மாக்கான் மாக்கார் தேசிய பாடசாலை

## திருகோணமலை

## மேற்கோள்கள்
ஒழுங்கு கோட்டுரு

ஒரு கோட்டுருவில் எல்லாக் கணுக்களும் சமமான படியைக் கொண்டிருந்தால் அக்கோட்டுரு **ஒழுங்கு கோட்டுரு** (*regular graph*) எனப்படும். ஒரு திசை கோட்டுருவின் எல்லாக் கணுக்களின் உட்படிகளும் வெளிப்படிகளும் ஒன்றுக்கொன்று சமமாக இருந்தால் மட்டுமே அது ஒழுங்கு திசை கோட்டுருவாக இருக்கும். k படிகொண்ட கணுக்களையுடைய ஒழுங்கு கோட்டுரு *<span class="texhtml" ><var >k</var ></span >‑ஒழுங்கு கோட்டுரு* அல்லது k படியுடைய ஒழுங்கு கோட்டுரு எனப்படும். கைகொடுத்தல் தேற்றப்படி, ஒற்றைப்படி கொண்ட ஒழுங்கு கோட்டுருவின் கணுக்களின் எண்ணிக்கை இரட்டையெண்ணாக இருக்கும்.

அதிகபட்சமாக 2 படிவரை கொண்ட ஒழுங்கு கோட்டுருக்களை எளிதாக வகைப்படுத்தலாம்:
* 0-ஒழுங்கு கோட்டுருக்களின் கணுக்கள் இணைப்பற்றவை
* 1-ஒழுங்கு கோட்டுருக்களின் விளிம்புகள் இணைப்பற்றவை
* 2-ஒழுங்கு கோட்டுருக்கள், சுழற்சி கோட்டுருக்களின் பொதுவற்ற ஒன்றிப்பாக இருக்கும்

3-ஒழுங்கு கோட்டுரு முப்படிக் கோட்டுரு எனப்படும்.

ஒரு ஒழுங்கு கோட்டுருவில் ஒவ்வொரு சோடி அண்மை கணுக்களுக்கும் சமமான பொதுவான அண்மை கணுக்களின் எண்ணிக்கை (*l*) சமமாகவும், ஒவ்வொரு சோடி அடுத்தில்லாத கணுக்களுக்கும் பொது அண்மை கணுக்களின் எண்ணிக்கை *n* சமமாகவும் அமைந்தால் அந்தக் கோட்டுரு வலிமையான ஒழுங்கு கோட்டுரு என அழைக்கப்படும். 

முழுக்கோட்டுருவான K_m, m இன் எல்லா மதிப்புகளுக்கும் ஒரு வலிமையான ஒழுங்கு கோட்டுருவாகும்.


Image:0-regular_graph.svg|0-ஒழுங்கு கோட்டுரு
Image:1-regular_graph.svg|1-ஒழுங்கு கோட்டுரு
Image:2-regular_graph.svg|2-ஒழுங்கு கோட்டுரு
Image:3-regular_graph.svg|3-ஒழுங்கு கோட்டுரு


## மேற்கோள்கள்

## வெளியிணைப்புகள்

* 
* 
* GenReg software and data by Markus Meringer.
* 

பகுப்பு:கோட்டுருவியல்
பாட்டாளி வருக்கம்

**பாட்டாளி வருக்கம்** (*Proletariat*;(-இலத்தீன்  "producing offspring")) என்பது பாட்டாளிகள் அதாவது உடலுழைப்பாலே பாடுபட்டு ஊதியம் பெறுவோரின் தொகுதியாகும். இந்தச் சொற்றொடர் பொதுவாக மார்க்சியம் பொதுவுடைமை போன்ற சமுதாய அரசியற் சூழ்நிலைகளில் மிகப் பரவலாக வழங்குவது.

பாட்டாளியரிற் பெரும்பான்மையான மக்கள் தொழிற்சாலைகள், அலுவலகங்கள், வேளாண்மைப் பண்ணைகளில் ஊதியத்திற்காகப் பாடுபட்டுப் பணிபுரிவதாற் "பாட்டாளிகள்" எனப்படுகின்றனர். இவர்கள் "உழைக்கும் வர்க்கம்" எனவும்படுகின்றனர்.

மார்க்சியக் கோட்பாட்டிலே பொருளாதார நோக்கிலே பாட்டாளியர் என்போரின் கண்டுகொள்ளத்தக்க ஒரே உடைமை அவர்தம் உடலுழைப்பே.

## மேற்கோள்கள்

பகுப்பு:மார்க்சியம்
பகுப்பு:பொருளியல் கோட்பாடுகள்
மரம் (பக்கவழி நெறிப்படுத்தல்)

*மரம்
*மரம் (மூலப்பொருள்)
*மரம் (கட்டிடப் பொருள்)
*மரம் (தரவுக் கட்டமைப்பு)
*மரம் (சீன மெய்யியல்)
*மரம் (கோட்டுருவியல்)
க. கு. முகமது

**கரிங்கமண்ணு குழியில் முகமது** ஒரு இந்தியத் தொல்லியல் ஆய்வாளர் ஆவார். இவர் இந்தியத் தொல்லியல் ஆய்வகத்தின் வடக்கு மண்டல இயக்குனராகப் பணியாற்றியுள்ளார். 2019-ஆம் ஆண்டு இவர் பத்மசிறீ விருது பெற்றார்.

## இளமைக்காலம்
முகமது கேரள மாநிலத்தில் உள்ள கோழிக்கோட்டில் ஒரு நடுத்தரக் குடும்பத்தில் பிறந்தார். இவரின் பெற்றோர் பீரான் குட்டி ஹாஜியும் மரியமும். இவர்களது ஐந்து மக்களுள் இவர் இரண்டாவது. அலிகார் முசுலிம் பல்கலைக்கழகத்தில் வரலாற்றில் முதுகலைப்பட்டமும் (1973-75) தில்லியில் உள்ள இந்தியத் தொல்லியல் ஆய்வகத்தின் தொல்லியல் பள்ளியில் தொல்லியலில் முதுகலைப் பட்டயமும் (1976-77) பெற்றார்.

## குறிப்பிடத்தக்க தொல்லியல் கண்டுபிடிப்புகள்
* இபாதத்துக் கானா என்னும் ஒரு கட்டிடத்தை அகழ்ந்தெடுத்தார். இதுவே அக்பர் தீன்-இலாகி என்னும் ஒரு கூட்டு மதத்தை உருவாக்கியதாகக் கூறப்படும் இடம்.
* பதேபூர் சிக்ரியில் அக்பரால் கட்டப்பட்ட வட இந்தியாவின் முதல் கிறித்துவ வழிபாட்டிடத்தைக் கண்டறிதல்.
* கேசரியா என்னும் ஊரில் அசோகரால் கட்டப்பட்ட ஒரு பவுத்தத் தூபியைக் அகழ்ந்தெடுத்தல்.
* இராசகிர் என்னும் இடத்திலும் ஒரு பவுத்தத் தூபியைக் கண்டறிந்து அகழ்ந்தெடுத்தல்.
* வைசாலியில் உள்ள ஒரு பவுத்தத் தொல்லியற்களம்.
* கேரளத்தின் மலப்புரத்திலும் கோழிக்கோட்டிலும் பல குடைவரைக் குகைகளும், கல்திட்டைகளும் இருக்குமிடத்தைக் கண்டு பிடித்து அகழ்ந்தெடுத்தல்

### தண்டேவாடா கோவில்கள்
சத்தீசுகர் மாநிலத்தின் தண்டேவாடா மாவட்டத்தில் உள்ள பர்சூர், சாம்லூர் கோவில்களை  மீட்டெடுத்தார். இப்பகுதி நக்சல் நடவடிக்கைகள் உள்ள பகுதியாக இருப்பினும் நக்சல் இயக்கத்தினருடன் பேச்சுவார்த்தை நடத்தி அவர்களது ஒத்துழைப்புடன் இக்கோவில்களை மீட்டெடுக்க வழிவகை செய்தார்.

### பத்தேசுவர் கோவில்கள்
குவாலியருக்கு 40 கி.மீ தொலைவில் உள்ள மொரீனா பத்தேசுவரில் உள்ள சிவாலயங்களும் பெருமாள் கோவில்களும் உள்ள 200 கோவில்களைக் கொண்ட வளாகம் ஒன்றுள்ளது. இங்குள்ள கோவில்கள் கச்சூரகோவிற்கு 200 ஆண்டுகளுக்கு முற்பட்டதாகும். இப்பகுதி காட்டுக்கொள்ளையர்களின் கட்டுப்பாட்டில் இருந்தது. முகமது அவர்களிடம் பேசி கோவில்களை மீட்டெடுக்க ஒப்புதல் பெற்றார். இவரது பணிக்காலத்தில் 60 கோவில்கள் மீட்டெடுக்கப்பட்டன.

## தன்வரலாறு
2016-இல் இவர் தனது வாழ்க்கைவரலாற்று நூலை வெளியிட்டார். மார்க்சிய வரலாற்றாளர்கள் முசுலிம் அடிப்படைவாதிகளுடன் சேர்ந்து அயோத்திச் சிக்கலில் ஒரு தீர்வு ஏற்படவதற்குக் குந்தகம் விளைவித்தார்கள் என்று இப்புத்தகத்தில் கூறியிருந்தார். இதனால் இந்த நூல் கவனம் பெற்றது. மேலும் அயோத்தியில் மசூதிக்குக் கீழே கோவில் இருந்ததற்கான தெளிவான தொல்லியற்சான்றுகள் இருந்தும் அவர்கள் அதனை ஏற்றுக் கொள்ளாததோடு அலகாபாத் உயர்நீதிமன்றத்தினையும் தவறாக வழிநடத்தினார்கள் என்றும் கூறியிருந்தார்.

## மேற்கோள்கள்

## வெளி இணைப்புகள்
*Digger of truth: K. K. Muhammad by A.J. Philio
*Young Indians

பகுப்பு:1952 பிறப்புகள்
பகுப்பு:வாழும் மக்கள்
பகுப்பு:இந்தியத் தொல்லியலாளர்கள்
பகுப்பு:மலையாள அறிவியலாளர்கள்
பகுப்பு:இதரகளங்களில் பத்மசிறீ விருது பெற்றவர்கள்
ஜெஃப் டானியல்சு

**ஜெஃப்ரி வார்ரன் டானியல்சு (Jeffrey Warren Daniels)** (பிறப்பு பிப்ரவரி 19, 1955) அமெரிக்க நடிகர், இசையமைப்பாளர் மற்றும் நாடக எழுத்தாளர் ஆவார். பல்வேறு எம்மி விருதுகளையும் கோல்டன் குளோப் விருதுகளையும் வென்றுள்ளார். *[[டர்ம்ஸ் ஒப் என்டியர்மென்ட் (திரைப்படம்)|டர்ம்ஸ் ஒப் என்டியர்மென்ட்]]* (1983), *[[ஸ்பீட்]]* (1994), *[[லூப்பர் (திரைப்படம்)|லூப்பர்]]* (2012), மற்றும் *[[த மார்சன் (ஆங்கிலத் திரைப்படம்)|த மார்சன்]]* (2015) ஆகிய திரைப்படங்களில் நடித்துள்ளார்.

## மேற்கோள்கள்

## வெளியிணைப்புகள்

* 
* 
* 
* 

பகுப்பு:1955 பிறப்புகள்
பகுப்பு:இருபதாம் நூற்றாண்டு அமெரிக்க ஆண் நடிகர்கள்
பகுப்பு:இருபத்தொராம் நூற்றாண்டு அமெரிக்க ஆண் நடிகர்கள்
பகுப்பு:அமெரிக்க ஆண் திரைப்பட நடிகர்கள்
பகுப்பு:அமெரிக்க ஆண் தொலைக்காட்சி நடிகர்கள்
பகுப்பு:வாழும் மக்கள்
தூத்தூர் ஊராட்சி (புதுக்கோட்டை)

**தூத்தூர் ஊராட்சி** (*Thuthur Gram Panchayat*), தமிழ்நாட்டின் புதுக்கோட்டை மாவட்டத்தில் உள்ள பொன்னமராவதி வட்டாரத்தில் அமைந்துள்ளது. இந்த ஊராட்சி, திருமயம் சட்டமன்றத் தொகுதிக்கும் சிவகங்கை மக்களவைத் தொகுதிக்கும் உட்பட்டதாகும். இந்த ஊராட்சி, மொத்தம் 6 ஊராட்சி மன்றத் தொகுதிகளைக் கொண்டுள்ளது. இவற்றில் இருந்து 6 ஊராட்சி மன்ற உறுப்பினர்களைத் தேர்ந்தெடுக்கின்றனர்.   2011ஆம் ஆண்டு இந்திய மக்கள் தொகை கணக்கெடுப்பின்படி, மொத்த மக்கள் தொகை 1717 ஆகும். இவர்களில் பெண்கள் 877 பேரும், ஆண்கள் 840  பேரும் உள்ளனர்.

## அடிப்படை வசதிகள்
தமிழ்நாடு ஊரக வளர்ச்சி மற்றும் ஊராட்சித் துறையின் 2015ஆம் ஆண்டுத் தரவின்படி கீழ்க்கண்ட தகவல் தொகுக்கப்பட்டுள்ளது.

## சிற்றூர்கள்
இந்த ஊராட்சியில் அமைந்துள்ள சிற்றூர்களின் பட்டியல்:
# பாரதிநகர்
# புதுநல்லுர்
# ராஜீவ்நகர்
# திருமலைநகர்
# மணபட்டி
# தீத்தான்பட்டி
# தூத்தூர்

## சான்றுகள்

பகுப்பு:புதுக்கோட்டை மாவட்ட ஊராட்சிகள்
இராமகிருட்டிண மடம்

**இராமகிருட்டிண மடம் (Ramakrishna Math)**  என்பது  இந்து சீர்திருத்த இயக்கங்களின் ஒரு பகுதியாகக் கருதப்படும்  இராமகிருட்டிணரின் நிர்வாக சட்ட அமைப்பாகும். இது சுவாமி விவேகானந்தர் தலைமையிலான இராமகிருட்டிண பிரம்மச்சாரி சன்நியாசி சீடர்களால் 1886 ஆம் ஆண்டில் இந்தியாவில் கொல்கத்தாவுக்கு அருகிலுள்ள பராநகரில் அமைக்கப்பட்டது. இராமகிருட்டிண மடத்தின் தலைமையகம் மற்றும் அதன் இரட்டை அமைப்பான இராமகிருட்டிண இயக்கம் பேலூர் என்ற இடத்தில் (மேற்கு வங்காளம்) உள்ளது.       

இராமகிருட்டிண மடம் மற்றும் இராமகிருட்டிண இயக்கம் ஆகியவை சட்டரீதியாகவும் நிதி ரீதியாகவும் தனித்தனியாக இருந்தாலும், அவை வேறு பல வழிகளில் ஒன்றோடொன்று தொடர்புடையவை. அவை இரட்டை அமைப்புகளாக கருதப்படுகிறது. இராமகிருட்டிண மடத்தின் அனைத்து கிளை மையங்களும் அறங்காவலர் குழுவின் நிர்வாக கட்டுப்பாட்டின் கீழ் வருகின்றன. அதேசமயம் இராமகிருட்டிண இயக்கத்தின் அனைத்து கிளை மையங்களும் இராமகிருட்டிண இயக்க ஆளும் குழுவின் நிர்வாக கட்டுப்பாட்டின் கீழ் வருகின்றன..  

இராமகிருட்டிண மடம் மற்றும் இராமகிருட்டிண இயக்கம் உலகம் முழுவதும் 214 மையங்களைக் கொண்டுள்ளன   : 

* இந்தியாவில் 163, 
* 15 வங்காளதேசத்தில் 15, 
* அமெரிக்காவில் 14, 
* உருசியா மற்றும் தென்னாப்பிரிக்காவில் 2,  

மேலும் அர்ஜென்டினா,  ஆஸ்திரேலியா,  பிரேசில்,  கனடா,  பிஜி,  பிரான்ஸ்,  ஜெர்மனி,  அயர்லாந்து,  ஜப்பான்,  மலேசியா,  மொரிசியசு,  நேபாளம், நெதர்லாந்து,  சிங்கப்பூர்,  இலங்கை,  சுவிட்சர்லாந்து,  மற்றும் ஐக்கிய இராச்சியம் ஆகிய நாடுகளில் ஒரு மையங்களை கொண்டுள்ளது.  தவிர, வெவ்வேறு மையங்களின் கீழ் 45 துணை மையங்கள் (இந்தியாவுக்குள் 22, இந்தியாவுக்கு வெளியே 23) உள்ளன. 

இந்த கிளை மையங்களைத் தவிர, சிறீ இராமகிருட்டிணர் மற்றும் சுவாமி விவேகானந்தரின் பக்தர்கள் மற்றும் இவர்களை பின்பற்றுபவர்களால் தொடங்கப்பட்ட உலகம் முழுவதும் சுமார் ஆயிரம் இணைக்கப்படாத மையங்கள் (பிரபலமாக 'தனியார் மையங்கள்' என்று அழைக்கப்படுகின்றன) உள்ளன.

## துறவற ஒழுங்கு
thumb| கொல்கத்தாவின் பாக்பஜாரில் இராமகிருட்டிண மடம்
இராமகிருட்டிண மடத்தில் ஆண் சந்நியாசிகள் மற்றும் பிரம்மச்சாரிகள் உள்ளனர். இராமகிருட்டிண ஆணை என்பது இராமகிருட்டிணரால் நிறுவப்பட்ட துறவற பரம்பரையாகும். 1886 சனவரியில் கோசிபூர் மாளிகையில் அவர் தனது நெருங்கிய சீடர்களில் பன்னிரண்டு பேருக்கு துறவரத்தை கொடுத்தார்.   1886 ஆம் ஆண்டில் இராமகிருஷ்ணர் காலமான பிறகு விவேகானந்தர் தலைமையில் இளம் சீடர்கள் ஒரு புதிய துறவற ஒழுங்காக ஒழுங்கமைத்தனர். பராநகரிலுள்ள மடாலயம் 1899 சனவரியில் ஹவுரா மாவட்டத்திலுள்ள பேலூரில் புதிதாக கையகப்படுத்தப்பட்ட நிலத்திற்கு மாற்றப்பட்டது.     

## குறிப்புகள்

## வெளி இணைப்புகள்

*Official Website

பகுப்பு:இந்து இயக்கங்கள்
பகுப்பு:இந்து சமய அமைப்புகள்
பகுப்பு:இராமகிருட்டிண இயக்கம்
கோணம்பட்டி, ஊத்தங்கரை வட்டம்

**கோணம்பட்டி** (KONAMPATTI) என்பது இந்தியாவின்,  தமிழ்நாட்டின், கிருஷ்ணகிரி மாவட்டம், ஊத்தங்கரை வட்டத்துக்கு,  உட்பட்ட  ஒரு வருவாய் கிராமம் ஆகும்.

## மக்கள்வகைப்பாடு
இந்த ஊரானது ஊத்தங்கரையில் இருந்து 3 கிலோமீட்டர் தொலைவிலும், மாவட்டத்தின் தலைநகரான கிருஷ்ணகிரியில் இருந்து கிழக்கே 58 கிலோமீட்டர் தொலைவிலும், மாநிலத் தலைநகரான சென்னையில் இருந்து 239 கிலோமீட்டர் தொலைவிலும் உள்ளது. 2011 ஆண்டு மக்கள் கணக்கெடுப்பின்படி இக்கிராமத்தில் 349 வீடுகள் உள்ளன. கிராமத்தின் மொத்த மக்கள் தொகையானது 1270 ஆகும். இதில் ஆண்கள் எண்ணிக்கை  639, பெண்களின் எண்ணிக்கை 631 என உள்ளது. மக்களின் கல்வியறிவு விகிதமானது  56.7%  என உள்ளது. இது தமிழ்நாட்டின் சராசரி எழுத்தறிவு விகிதமான 80.09 % ஐ விடக்குறைவு ஆகும்.

## மேற்கோள்

பகுப்பு:கிருஷ்ணகிரி மாவட்டத்திலுள்ள கிராமங்கள்
கோணம்பட்டி

**கோணம்பட்டி** என்ற பெயரில் உள்ள கட்டுரைகள் 

## ஊர்கள்
* கோணம்பட்டி, அரூர் வட்டம்
* கோணம்பட்டி, கெலமங்கலம் ஒன்றியம்
* கோணம்பட்டி, சாத்தூர் ஒன்றியம்
* கோணம்பட்டி, ஊத்தங்கரை வட்டம்
சிண்டு மான்

**சிண்டு மான்** (* tufted deer*, *Elaphodus cephalophus*) என்பது ஒரு சிறிய மானினம் ஆகும். இதன் நெற்றியில் இருக்கும் மயிர்க்கொத்தும் ஆண் மான்களில் வெளியில் தெரியும் பற்களும்  இம்மானினத்தின் தனித்துவமான அடையாளங்களாகும். இவ்வினம் கேளையாடு என்னும் மானினத்திற்கு நெருங்கியது. இவை சீனாவின் நடுப்பகுதியிலும் மியான்மரின் வடகிழக்குப் பகுதியிலும் காணப்படுகின்றன. வேட்டையினாலும் வாழிட அழிப்பினாலும் குறைந்து வரும் இம்மான் அச்சுறுநிலையை நெருங்கியுள்ளது. இப்பேரினத்தில் உள்ள ஒரே மான் இதுவே. கடல்மட்டத்தில் இருந்து 4500 மீட்டருக்கு மேலான உயரத்தில் உள்ள மலைக்காடுகளில் மட்டுமே இவை காணப்பபடுகின்றன. இதனால் இவற்றைப் பற்றிய ஆய்வுகள் குறைவாகவே உள்ளன.

## தோற்றக்குறிப்பு

பார்ப்பதற்கு கேளையாடு போன்றிருந்தாலும் இவற்றின் கழுத்தும் கால்களும் நீளமானவை. இவற்றின் முடி குட்டையாக இருக்கும். குளிர்காலத்தில் கருப்பாகவும் கோடைகாலத்தில் பழுப்பு நிறத்திலும் இருக்கும். இதன் உதடுகளும் காது நுனியும் வாலின் அடிப்பகுதியும் வெள்ளையாக உள்ளன.  குதிரைலாட வடிவிலான மயிர்க்கொத்து இவற்றின் நெற்றியில் மேற்கழுத்திலும் காணப்படுகின்றது. பழுப்பாகவோ கருப்பாகவோ இருக்கும் இம்முடி  நீளம் வரை இருக்கும்.

இம்மானினத்தில் சட்டென்று தெரிவது ஆண் மான்களில் இருக்கும் புலிப்பல்லே. இது  நீளம் வரை இருக்கும். அரிதாக இதை விடவும் நீளமாக இருக்கலாம்.

இம்மானின் உயரம் தோள்வரை  யும்  வரை எடையும் இருக்கும். குட்டையான இதன் வால்  வரை இருக்கும். கலைமான்களில் மட்டுமே இருக்கும் கொம்பு முகவும் குட்டையாக இருக்கும். எனவே நெற்றியில் உள்ள மயிர்க்கொத்தில் கிட்டத்தட்ட மறைந்துவிடும்.

## இயல்பும் இனப்பெருக்கமும்
இம்மான்கள் பெரும்பாலும் தனியாகவோ அல்லது ஓரிணையாகவோ காணப்படும். மேலும் இவை இரவும் பகலும் மாறும் சந்தி நேரங்களில் சுறுசுறுப்பாக இரைதேடும். மேலும் இவை தம் எல்லையில் உள்ள குறித்த தடங்களில் மட்டுமே உலவும். இம்மான் எளிதில் புலப்படாவண்ணம் இருக்கவே விரும்பும். இதனைச் சீண்டினால் பயந்து குரைப்பது போன்ற ஒலியெழுப்பிக் கொண்டு பூனையைப் போல் குதித்தோடி விடும்.

செப்டம்பருக்கும் திசம்பருக்கும் இடைப்பட்ட காலம் இவற்றின் இனப்பெருக்க காலம் ஆகும். அக்காலத்தில் கலைமான்கள் குரைப்பது போன்ற ஒலியை சத்தமாக எழுப்பும். சினைக்காலம் ஆறு மாதங்கள். ஒன்று அல்லது இரண்டு குட்டிகளை ஈனும். மறிமான்கள் (குட்டிகள்) ஒன்றிரண்டு ஆண்டுகளில் பருவம் அடைகின்றன. காட்டில் இவை 10 முதல் 12 ஆண்டுகள் வரை வாழும்.

## மேற்கோள்கள்

பகுப்பு:மான்கள்
சொக்கறை

border|thumb|135x135px|alt=|முகவாய்ச் சொக்கறை
**சொக்கறை** (*dimple* அல்லது *gelasin*) என்பது மாந்தர் உடம்புத் தசையிலே குறிப்பாகக் கன்னத்திலோ தாழ்வாய்க்கட்டையிலோ (முகவாய், நாடி) இயற்கையாகவே உண்டாகும் ஒருவகைக் குழியாகும்.

ஏற்கெனவே ஒருவர்க்கு இருக்கும் கன்னச் சொக்கறையானது அவர் புன்முறுவல் பூப்புப் போன்ற முகக் குறிப்பினைச் செய்யும்பொழுது  விளங்கித்தோன்றும்; ஆனால் தாழ்வாய்க்கட்டைச் சொக்கறையோ எந்தக் குறிப்பிட்ட முகக்குறிப்பும் இன்றியே எந்நேரமும் ஒரு சிறுகோடுபோல நிலைத்துத் தோன்றும். சொக்கறை நெடுங்காலப் போக்கிற் கவனித்தால் தோன்றும் மறையும்; பச்சிளங் குழந்தைக்குப் பிறப்பிலே தோன்றிய சொக்கறை அது வளரவளரக் குழந்தைக் கொழுப்புக் குன்றி மறைந்துவிடுவதுண்டு.

## மேற்கோள்கள்

## வெளி இணைப்புகள்

* 

பகுப்பு:மாந்தரின உடற்கூற்றியல்
டையைசோநோனைல் தாலேட்டு

**டையைசோநோனைல் தாலேட்டு** *(Diisononyl phthalate)*  என்பது C26H42O4 என்ற மூலக்கூற்று வாய்ப்பாட்டால் விவரிக்கப்படும் ஒரு கரிம வேதியியல் சேர்மமாகும். நெகிழியாக்கியாகப் பயன்படுத்தப்படும் ஒரு தாலேட்டு சேர்மம் என்று இது வகைப்படுத்தப்படுகிறது. தாலிக் அமிலத்தின் ஐசோநோனைல் எசுத்தர்களின் கலவையாக டையைசோநோனைல் தாலேட்டு காணப்படுகிறது. பலவகையான நெகிழிகளில் இது பயன்படுத்தப்படுகிறது.

டையைசோநோனைல் தாலேட்டு, டையைசோடெசைல் தாலேட்டுகளை 9 மி.கி/கிலோ அளவிற்கு ஐரோப்பிய ஒன்றியம்  உணவு தொடர்பு பொருட்களிலிருந்து அதிகபட்ச குறிப்பிட்ட இடம்பெயர்வு வரம்பாக  நிர்ணயித்துள்ளது. 
முன்மொழிவு சட்ட வரைவு 65 இன் கீழ் டையைசோநோனைல் தாலேட்டு புற்றுநோயை ஏற்படுத்தும் ஓர் அறியப்பட்ட வேதிப்பொருள் என கலிபோர்னியா மாநிலத்தில்  பட்டியலிடப்பட்டுள்ளது. 

சுற்றுச்சூழலுடன் தொடர்பு கொண்டுள்ள  டையைசோநோனைல் தாலேட்டு சேர்மத்தின் செறிவு வரிக்குதிரை மீன் இனத்தின் உள்ளமைப்புகளை சீர்குலைத்து, பாலின  முறை இனப்பெருக்கத்தை பாதிக்கிறது என்று ஆய்வுகள் கண்டறிந்துள்ளன.  நீர்வாழ் உயிரினங்களில் புற நரம்பு மண்டலத்தைப் பாதித்து மேலும் பல தீய விளைவுகளை உண்டாக்கவும் இது காரணமாகிறது. இதைத் தவிர கொழுப்புமிகு ஈரல் போன்ற கொழுப்பு வளர்சிதை மாற்ற சிக்கல்களும் இதனால் உண்டாகிறது எனவும் ஆய்வுகள் கூறுகின்றன. 

ஐரோப்பிய ஒன்றியத்தின் இடர் மதிப்பீட்டுக் குழு 2018 ஆம் ஆண்டு மார்ச்சு மாதத்தில் அந்நாட்டு ஒழுங்குமுறை சட்ட்த்தின் கீழ் டையைசோநோனைல் தாலேட்டு சேர்மம்  இனப்பெருக்க விளைவுகளுக்கான வகைப்படுத்தலுக்கு உட்பட்டதென உத்தரவாதம் அளிக்கவில்லை என்று தெரிவித்துள்ளது. 

## இதையும் காண்க
* டையைசோயெப்டைல் தாலேட்டு
## மேற்கோள்கள்

பகுப்பு:தாலேட்டு எசுத்தர்கள்
பகுப்பு:நெகிழியாக்கிகள்
அன்னா பியோதோரோவ்னா வோல்கோவா

**அன்னா பியோதோரோவ்னா வோல்கோவா** (*Anna Feodorovna Volkova*; இறப்பு: 1876) ஓர் உருசிய வேதியியலாளர் ஆவார். முக்கியமாக இவர் அமைடுகளுடன் பணிபுரிந்தார். 1860 ஆம் ஆண்டுகளின் பிற்பகுதியில், செயின்ட் பீட்டர்சுபர்க் பல்கலைக்கழகத்தில் பொது சொற்பொழிவுகள் மூலம் வேதியியலில் கல்வி பயின்றார். உருசியாவில் வேதியியலாளராக பட்டம் பெற்ற முதல் பெண்மணி அண்ணா பியோதோரோவ்னா வோல்கோவா என அறியப்படுகிறது. உருசிய வேதியியல் கழகத்தின்  முதல் பெண் உறுப்பினர், வேதியியல் படைப்பை வெளியிட்ட முதல் உருசியப் பெண், தனது சொந்த இரசாயன ஆராய்ச்சியை நவீன இரசாயன ஆய்வகம் மூலம் வெளியிட்ட முதல் பெண்மணி என்று பல சிறப்புகள் இவருக்கு உண்டு. .

1869 ஆம் ஆண்டு முதல் இவர் அலெக்சாண்டர் நிக்கோலாயெவிச் ஏங்கல்கார்ட்டின் ஆய்வகத்தில் பணியாற்றினார். செயின்ட் பீட்டர்சுபர்க்கில் பெண் மாணவர்களுக்கான நடைமுறை படிப்புகளை திமீத்ரி மெண்டெலீவ் பொறுப்பில் நடத்தினார். 1870 ஆம் ஆண்டில், தூய ஆர்த்தோ தொலுயீன் சல்போனிக் அமிலம், இதன் அமில குளோரைடு மற்றும் அமைடையும் முதன்முதலாக தயாரித்தார். பாரா-கிரெசாலில் இருந்து   நெகிழியாக்கியின் ஓர் அங்கமான பாரா டிரைகிரெசால் பாசுப்பேட்டையும் இவரே முதலில் தயாரித்தார்.  

வெள்ளி கோளின் விண்கல் வீழ் பள்ளம் ஒன்றுக்கு இவரது பெயர் சூட்டப்பட்டுள்ளது.
 
## மேற்கோள்கள்

பகுப்பு:1876 இறப்புகள்
பகுப்பு:பெண் வேதியியலாளர்கள்
பகுப்பு:உருசிய வேதியியலாளர்கள்
முழுக்கோட்டுரு

**முழுக்கோட்டுரு** (*complete graph*) என்பது ஒரு எளிய திசையிலாக் கோட்டுருவாகும். முழுக்கோட்டுருவின் ஒவ்வொரு வெவ்வேறான கணுக்களின் இருமமும் தனித்ததொரு விளிம்பால் இணைக்கப்பட்டிருக்கும். "திசை முழுக்கோட்டுரு" என்பது ஒவ்வொரு வெவ்வேறான கணுக்களின் இருமமும் விளிம்புகளின் தனித்ததொரு இருமத்தால் இணைக்கப்பட்ட ஒரு திசைக்கோட்டுரு ஆகும்.

1736 ஆம் ஆண்டிலிருந்துதான் (ஆய்ரின் கோனிக்சுபெர்கின் ஏழு பாலங்கள்) கோட்டுருவியலில் ஆய்வு துவங்கியதென்றாலும் ஒழுங்குப் பல்கோணங்களின் முனைகளைக் கணுக்களாகக் கொண்டு வரையப்பட்ட வரைபடங்கள் 13 ஆம் நூற்றாண்டு காலத்திய ஆய்வு நூல்களில் உள்ளன. சில சமயங்களில் இந்த வரைபடங்கள் "மறைபொருள் ரோஜா" (*mystic rose*) எனக் குறிக்கப்படுகின்றன.

## பண்புகள்
 கணுக்களுடைய முழுக்கோட்டுரு  எனக் குறிக்கப்படுகிறது.  இக்குறியீட்டிலுள்ள "K" என்பது *komplett* என்ற செருமானிய மொழிச்சொல்லிருந்து வந்தது எனச் சில ஆதாரங்கள் கூறுகின்றன. ஆனால் முழுக்கோட்டுரு என்பதற்கான செருமானிய மொழிச்சொல் *vollständiger Graph* என்பதில் "K" என்ற எழுத்தே இல்லை. மேலும் பிற ஆதாரங்கள், "காசிமிசெசு குராபுசுகி" (Kazimierz Kuratowski, போலிய உச்சரிப்பு: [kaˈʑimjɛʂ kuraˈtɔfskʲi]) என்ற போலந்து கணிதவியலாளரின் கோட்டுருவியல் பங்களிப்புகளுக்காக இந்த எழுத்து பயன்படுத்தப்படுகிறது என்றும் கூறுகின்றன.

முழுக்கோட்டுரு *K**n* இன் விளிம்புகளின் எண்ணிக்கை  (ஒரு முக்கோண எண்). மேலும் இது  படி கொண்ட ஒரு ஒழுங்கு கோட்டுரு.  அனைத்து முழுக்கோட்டுருக்களும் தமது பெருமக் குறுகும்புகளாக இருக்கும். முழுக்கோட்டுருக்கள் பெரும இணைப்புள்ளவை. ஒரு முழுக்கோட்டுருவின் நிரப்பு கோட்டுரு ஒரு வெற்று கோட்டுருவாக இருக்கும்.

## எடுத்துக்காட்டுகள்
: - முழுக்கோட்டுருவின் கணுக்களின் எண்ணிக்கையைக் குறிக்கிறது. 
: = 1 - 12 வரையிலான முழுக்கோட்டுருக்கள் அவற்றின் விளிம்புகளின் எண்ணிக்கையுடன் தரப்பட்டுள்ளன:

## மேற்கோள்கள்

## வெளியிணைப்புகள்
* 

பகுப்பு:கோட்டுருவியல்
சின்னான் முதலியார்

**சின்னான் முதலியார்** அல்லது **சின்ன முதலியார்** என்பவர் இராசிபுரம் பகுதியை ஆட்சி செய்தவர் ஆவர். இவரின் காலம் 16ஆம் நூற்றாண்டு என அறியப்படுகிறது. இவர் முருகனின் தீவிர பக்தர் என்பதால் பல சிறு கோவில்களை காட்டியுள்ளார். பல கோவில் திருப்பணிகளை மேற்கொண்டார். திருச்செங்கோடு அர்த்தநாரீஸ்வரர் கோவிலில் இவர் ஒரு மண்டபம் காட்டியுள்ளார்.

இவர் கட்டிய மண்டபத்தை செங்குந்தர் சின்ன முதலியார் மண்டபம் என்று அழைக்கப்படுகிறது. இந்த மண்டபத்தில் யானைமுகப் பிள்ளையார் சிலையும், இவரின் முன்னோரான வீரம்மிக்க நவவீரர்கள் ஒன்பதினர் திருவுருவங்களும் உள்ளது.

16ஆம் நூற்றாண்டில் இயற்றப்பட்ட திருச்செங்கோட்டுத் திருப்பணிமாலை என்னும் நூலில் இவரைப் புகழ்ந்து ஒரு செய்யுள் பாடப்பட்டுள்ளது.

*பாருலகென் கோதைப் பதிப்பேழைக் கல்லாறுகே*

*சீருலவு மண்டபமும் செய்தானே - ஏருலவு. சின்னான்*

*சின்னான் குகனடியான் செங்குந்தன் ராசைவரு*

*மன்னம் புகழபிரா மண்.*

## ஆதாரங்கள்

பகுப்பு:தமிழ் நாடு வரலாறு
அப்பாத் இப்னு பிஷ்ர்

**அப்பாத்  இப்னு** பிஷ்ர் (ரலி)(     ) (c.597 &ndash; 632)இறைத்தூதர் முஹம்மது நபியின் தோழர்களில் ஒருவராவார். போர் திறன் மற்றும் ஆன்மீகத்தில் சிறந்து விளங்கியவராக அறிப்படுகிறார்

நபித்தோழர்களில் ஒருவரான முசாப் இப்னு உமர் அவர்களின்   குர்ஆன் ஓதுவதை கண்டு தன் பதிணெட்டாம் அகவையில் ஈர்க்கப்பட்டார்.குர்ஆன் அழகிய முறையில் ஓதுவதில் மிகவும் பிரபலமானவர் ஆகவே  *குர்ஆனின் நண்பர் என நபித்*தோழர்களிடையே அறியப்பட்டார்.

முஹம்மது நபி(ஸல்) அவர்களின்  மனைவி ஆயிஷா பின்த் அபி பக்ர் ஒருமுறை கூறினார்: "அன்சாரிகளில்  மூன்று நபர்கள் இருக்கின்றனர், அவர்கள் போன்று யாரும் நல்லொழுக்கத்தில் சிறந்து விளங்க முடியாது: சாத் இப்னு முஆத், உசய்த் இப்னு குதைய்ர் மற்றும் அப்பாத் இப்னு பிஷ்ர்."

## வாழ்க்கை
கிபி 625( ஹிஜ்ரி 4)ம் ஆண்டு  இறைத்தூதர் முஹம்மது நபி(ஸல்) அவர்களுடன் இன்றைய சௌதி அரேபியாவின் நஜ்த் பள்ளத்தாக்கு பகுதியில் முகாமிட்டிருந்த போது  எதிரிகள் தாக்கும் அபாயம் இருப்பதால் சக தோழரான அம்மார் பின் யாசிர் அவருடன் தாமாக முன்வந்து இரவில் காவல் பணியில் ஈடுபட்டுக்கொண்டிருந்தனர். அபோது அம்மார் பின் யாசிர் அவர்கள் சற்று அயற்சியாக இருந்ததை உணர்ந்து ஒருவர் முதல் பாதியிலும் மற்றவர் இரண்டாம் பாதியிலும் பாதுகாப்பு பணி செய்வது என முடிவு செய்து முதலில் அப்பாத்(ரலி) அவர்கள் முதலில் ஈடுபட்டார் அச்சமயம் வெருமனே நிற்பதற்கு பதிலாக அமைதியான சூழலில், நட்சத்திரங்கள், மரங்கள், பாறைகள் அனைத்தும் அல்லாஹ்வை துதிப்பது போல தானும் இறைவனை வனங்க தொழுகையில் ஈடுபட்டு  குர்ஆனை ஓத ஆரம்பித்தார். குர் ஆனோடோடு நெருங்கிய  நேசம் கொண்டமையால் எதிரி அம்பை தனது உடலில் எய்திய போதும்  சற்றும் தொய்வில்லாமல் தொழுகையை தொடர்ந்தார்.மூன்று அம்புகள் பாய்ந்த பின்னர் இயலாமையால் சக தோழரை எழுப்பினார்.எதிரி தப்பியோட  பின்னாளில் அப்பாத்(ரலி) அவர்கள்  வணக்க வழிபாடுகளில் மூழ்கியிருந்தல், கட்டற்ற வீரம், இறை பாதையில் கணக்கின்றி செலவு செய்தல் போன்றவற்றிக்காக நினைவு கூறப்படுபவராக இருந்தார்.

## இறப்பு
கிபி 632 இல் யமாமா(சவுதி அரேபியா) போரில் கொல்லப்பட்டார்.

## மேற்கோள்கள்

பகுப்பு:நபித்தோழர்கள்
ஜெசி ஐசன்பெர்க்

**ஜெசி ஆடம் ஐசன்பெர்க்** () (பிறப்பு: அக்டோபர் 5, 1983) என்பவர் அமெரிக்க நாட்டு நடிகர், எழுத்தாளர், திரைப்பட இயக்குநர் மற்றும் தயாரிப்பாளர் ஆவார். இவர் சிறந்த நடிகருக்கான பாப்தா, கோல்டன் குளோப் விருதுகள், மற்றும் அகாதமி விருதுகளுக்கு பரிந்துரை செய்யப்பட்டார். அத்துடன் 2010 ஆம் ஆண்டில் த சோசியல் நெட்வொர்க் என்ற திரைப்படத்தில் முகநூல் நிறுவனர் மார்க் சக்கர்பெர்க் ஆக நடித்ததற்கு புகழ் பெற்றார்.

இவர் அசைவூட்டத் திரைப்படங்களான ரியோ (2011) மற்றும் ரியோ 2 (2014) ஆகியவற்றில் குரல் கொடுத்து நடித்துள்ளார். அதைத் தொடர்ந்து நௌ யூ ஸீ மீ (2013), பேட்மேன் வி சூப்பர்மேன்: டவுன் ஆஃப் ஜஸ்டிஸ் (2016) மற்றும் ஜஸ்டிஸ் லீக் (2017) மற்றும் சாக் சினைடரின் ஜஸ்டிஸ் லீக் (2021) போன்ற பல திரைப்படங்களில் நடித்துள்ளார்.

## மேற்கோள்கள்

## வெளிப்புற இணைப்புகள்
* 

பகுப்பு:1983 பிறப்புகள்
பகுப்பு:வாழும் மக்கள்
பகுப்பு:இருபதாம் நூற்றாண்டு அமெரிக்க ஆண் நடிகர்கள்
பகுப்பு:இருபத்தொராம் நூற்றாண்டு அமெரிக்க ஆண் நடிகர்கள்
பகுப்பு:அமெரிக்க ஆண் திரைப்பட நடிகர்கள்
பகுப்பு:அமெரிக்க ஆண் தொலைக்காட்சி நடிகர்கள்
பகுப்பு:அமெரிக்க நாடக நடிகர்கள்
பகுப்பு:மீநாயகன் திரைப்பட நடிகர்கள்
பகுப்பு:அமெரிக்கத் திரைப்பட இயக்குநர்கள்
பகுப்பு:அமெரிக்க ஆண் எழுத்தாளர்கள்
பகுப்பு:அமெரிக்க குழந்தை நட்சத்திரங்கள்
பகுப்பு:அமெரிக்கக் குரல் நடிகர்கள்
டை(2-புரோப்பைலெப்டைல்) தாலேட்டு

**டை(2-புரோப்பைலெப்டைல்) தாலேட்டு** *(Di(2-propylheptyl) phthalate)*  என்பது C28H46O4 என்ற மூலக்கூற்று வாய்ப்பாட்டால் விவரிக்கப்படும் ஒரு கரிம வேதியியல் சேர்மமாகும். இதை பிசு(2-புரோப்பைலெப்டைல்) பென்சீன்-1,2-டைகார்பாக்சிலேட்டு, டை(புரோப்பைலெப்டைல்) ஆர்த்தோதாலேட்டு என்ற பெயர்களாலும் அழைக்கலாம். தாலிக் அமிலத்தின் டைஎசுத்தர் சேர்மமான டை(2-புரோப்பைலெப்டைல்) தாலேட்டு சேர்மம் 10 கார்பன் கிளைகள் கொண்ட 2-புரோப்பைல் எப்டனால் என்ற ஒரு சங்கிலி ஆல்ககாலாகவும் வகைப்படுத்தப்படுகிறது. நிறமற்ற பாகுத்தன்மை கொண்ட இந்நீர்மம் பாலி வினைல் குளோரைடு வகை நெகிழிகளை மென்மையாக்கவும் நெகிழியாக்கியாகவும் பயன்படுத்தப்படுகிறது.  நெகிழியாக்கும் சிறப்புப் பண்புகளைப் பெற்றுள்ள காரணத்தால் பிசு(2-எத்திலெக்சில்) தாலேட்டு, டையைசோநோனைல் தாலேட்டு போன்ற தாலேட்டுகளின் பயன்பாடுகளை டை(2-புரோப்பைலெப்டைல்) தாலேட்டு நேரடியாக இடப்பெயர்ச்சி செய்கிறது.  
## மேற்கோள்கள்

பகுப்பு:தாலேட்டுகள்
பகுப்பு:எசுத்தர்கள்
இளம்பழுப்பு மான்

**இளம்பழுப்பு மான்** (Dama dama) என்பது செர்விடீ என்று அறியப்படும் மான் குடும்பத்தைச் சேர்ந்த ஓர் அசைபோடும் பாலூட்டி விலங்கு. இவ்வினம் ஐரோப்பாவைத் தாயகமாகக் கொண்டது. எனினும் ஐக்கிய அமெரிக்க நாடுகள், மொரீசியசு, சீசல்சு தீவு, தென்னாப்பிரிக்கா, அர்ச்செண்டினா, நியூசிலாந்து ஆகிய இடங்களிலும் கொண்டுசெல்லப்பட்டது.

## தோற்றக்குறிப்பு

வளர்ந்த கலைமான்கள்   நீளமும்,  உயரமும் (தோள் வரை), பொதுவாக  எடையும் கொண்டன; பிணை (பெண்) மான்கள்  நீளமும்,  உயரமும் (தோள் வரை),  எடையும் கொண்டன. பெரிய கலைமான்கள்  நீளமும்  எடையுடனும் இருந்துள்ளன. குட்டிகள்  நீளமும்  எடையும் இருக்கும். ஏறத்தாழ 12–16 ஆண்டுகள் உயிர்வாழ்கின்றன.  இவை நான்கு விதமான நிறங்களில் காணப்படுகின்றன. வெளுப்பு, இளம் பழுப்பு, அடர் பழுப்பு, கருப்பு நிறம் போன்ற நிறங்களில் உள்ளன.

கலை மான்களுக்கு மட்டுமே கொம்பு உண்டு. முதல் இரண்டு ஆண்டுகள் கிளையிலாமல் இருக்கும் இக்கொம்புகள் மூன்றாம் ஆண்டு அகலமாகவும் பட்டையாகவும் மாறும். புல் மேயும் விலங்குகளான இவை மரங்களுள்ள காடும் திறந்த புல்வெளியும் கலந்திருக்கும் பகுதிகளையே விரும்புகின்றன.

ஆபத்தில் இருக்கும் போது இம்மான்களால் சிறு தொலைவுக்கு அதிகபட்சமாக மணிக்கு 30 மைல் (48 கி.மீ) வேகத்தில் ஓட முடியும். இளம்பழுப்பு மானினால் 1.75&nbsp;மீ (5.8&nbsp;அடி) உயரம் குதிக்கவும் 5&nbsp;மீ (17&nbsp;அடி) நீளம் வரை தாண்டவும் முடியும்.

## மேற்கோள்கள்

பகுப்பு:மான்கள்
பகுப்பு:ஆப்பிரிக்கப் பாலூட்டிகள்
பகுப்பு:சகாரா கீழமை ஆபிரிக்காவின் பாலூட்டிகள்
டைபியூட்டாக்சி எத்தில் தாலேட்டு

**டைபியூட்டாக்சி எத்தில் தாலேட்டு** *(Dibutoxy ethyl phthalate)*  என்பது C20H30O6 என்ற மூலக்கூற்று வாய்ப்பாட்டால் விவரிக்கப்படும் ஒரு கரிம வேதியியல் சேர்மமாகும். பாலி வினைல் குளோரைடு மற்றும் பாலி வினைல் அசிட்டேட்டு போன்ற சேர்மங்களில் நெகிழியாக்கியாக டைபியூட்டாக்சி எத்தில் தாலேட்டு பயன்படுத்தப்படுகிறது. பிசு(2-பியூட்டாக்சியெத்தில்) பென்சீன்-1,2-டைகார்ப்பக்சிலேட்டு என்ற பெயராலும் இதை அழைக்கலாம். இதன் அடர்த்தி 0.93 கிராம்/மில்லி ஆகும்.   
## மேற்கோள்கள்

பகுப்பு:தாலேட்டு எசுத்தர்கள்
பகுப்பு:ஈதர்கள்
என்றி வான் பீட்டர்சு வில்சன்

**என்றி வான் பீட்டர்சு வில்சன்** *(Henry Van Peters Wilson)* அமெரிக்க நாட்டைச் சேர்ந்த ஓர் உயிரியலாளர் ஆவார். இவர் 1863 முதல் 1939 ஆம் ஆண்டு வரையிலான காலத்தில் வாழ்ந்தார்.  வடக்கு கரோலினாவின் சேப்பல் இல் நகரத்திலுள்ள வடக்கு கரோலினா பல்கலைக்கழகத்தில் உயிரியல் துறையின் பேராசிரியராக இருந்தார். 1907 ஆம் ஆண்டில், சிலிக்கேட் கடற்பாசிகள் செயல்பாட்டு உயிரினங்களாக மீண்டும் உருவாகும் திறனைக் கொண்டுள்ளன என்பதை நிரூபித்தார்.  தனிப்பட்ட செல்கள் ஒன்றிலிருந்து மற்றொன்று இயந்திர வழிமுறைகளால் பிரிக்கப்பட்ட பின்னர் ஒரு சிறந்த பட்டு துணி மூலம் சலித்த பிறகும் இவை செயல்பாட்டு உயிரின்ங்களாக மாறின. 

## மேற்கோள்கள்

பகுப்பு:1863 பிறப்புகள்
பகுப்பு:1939 இறப்புகள்
பகுப்பு:உயிரியலாளர்கள்
பகுப்பு:அமெரிக்க அறிவியலாளர்கள்
டையைசோபியூட்டைல் தாலேட்டு

**டையைசோபியூட்டைல் தாலேட்டு** *(Diisobutyl phthalate)*  என்பது C16H22O4 என்ற மூலக்கூற்று வாய்ப்பாட்டால் விவரிக்கப்படும் ஒரு கரிம வேதியியல் சேர்மமாகும். இதனுடைய கட்டமைப்பு வாய்ப்பாடு C6H4(COOCH2CH(CH3)2)2 என்று எழுதப்படுகிறது. ஐசோபியூட்டனாலுடன் தாலிக் நீரிலியைச் சேர்த்து எசுத்தராக்கல் வினையின் மூலமாக டையைசோபியூட்டைல் தாலேட்டு தயாரிக்கப்படுகிறது. 

நெகிழியாக்கியாகப் பயன்படுத்தப்படும் இந்த  தாலேட்டு சேர்மம் நெடியற்றதாகவும் வெப்பம் மற்றும் ஒளியில் நிலைப்புத்தன்மையோடும் காணப்படுகிறது. செல்லுலோசு நைட்ரேட்டுக்கான மிகக் குறைந்த விலை நெகிழியாக்கி இதுவேயாகும். தொடர்புடைய டைபியூட்டைல் தாலேட்டுடன் ஒப்பிடுகையில் இது குறைவான அடர்த்தியையும் உருகும் புள்ளியையும் பெற்றுள்ளது. மற்ற பண்புகளில் இது டைபியூட்டைல் தாலேட்டை ஒத்திருக்கிறது. பெரும்பாலும் டைபியூட்டைல் தாலேட்டுக்கு மாற்றாக டையைசோபியூட்டைல் தாலேட்டு  பயன்படுத்தப்படுகிறது. 20 பாகை செல்சியசு வெப்பநிலையில் இதன் ஒளிவிலகல் எண் 1.488–1.492 ஆகும்.

## உடல்நலம்

1999 முதல் 2008 வரையிலான காலத்தில் டையைசோபியூட்டைல் தாலேட்டின் வளர்சிதை மாற்றத்தில் மோனோ ஐசோபியூட்டைல் தாலேட்டின் அடர்த்தி அமெரிக்கர்களின் சிறுநீரில் படிப்படியாக அதிகரித்து வந்துள்ளது.   

தைவான் நாட்டில் சீனாவைச் சேர்ந்த எபோ இயற்கை விளைபொருள்கள் நிறுவனம் தயாரித்த  பொருள்களில் டையைசோபியூட்டல் தாலேட்டு கலந்த இஞ்சி கண்டறியப்பட்டது. இம்மாசுபட்ட இஞ்சி தூளைக் கொண்டு தயாரிக்கப்பட்ட 80000 ஊட்டச்சத்து மருந்து பொருள்களை 2011 ஆம் ஆண்டு தைவான் நாட்டின் பொது சுகாதாரத் துறை தடை செய்தது.   இவற்றைத் தவிர தூள் வடிவத்தில் தயாரிக்கப்பட்ட சோயா பீன்சு, ஆலிவ் இலை வடிநீர் போன்றவற்றிலும் டையைசோபியூட்டல் தாலேட்டு மற்றும் டைபியூட்டைல் தாலேட்டு சேர்மங்களால் மாசுபட்டிருந்ததும் கண்டறியப்பட்டன.   

## மேற்கோள்கள்
 
## புற இணைப்புகள்
* 

பகுப்பு:தாலேட்டு எசுத்தர்கள்
பகுப்பு:நெகிழியாக்கிகள்
தூண்டப்பட்ட உட்கோட்டுரு

**தூண்டப்பட்ட உட்கோட்டுரு** (*induced subgraph*) என்பது ஒரு கோட்டுவின் உட்கோட்டுரு ஆகும். மூலக் கோட்டுருவின் கணுக்களின் உட்கணம் ஒன்றிலுள்ள கணுக்களாலும் அவற்றின் இருமங்களை இணைக்கும் விளிம்புகளாலுமான உட்கோட்டுருவாக இது அமையும்.

## வரையறை
 என்பது ஒரு கோட்டுரு; இதன் கணுக்களின் உட்கணம் ,  எனில்:

தூண்டப்பட்ட உட்கோட்டுரு  வின் கணுக்களும் விளிம்புகளும் பின்வருவனவாக இருக்கும்: 
:*கணுக்கள்: 
:*விளிம்புகள்: கோட்டுரு  இன் விளிம்புகணமான ()  இல் உள்ள விளிம்புகளில், முனைகளை  இல் கொண்ட  விளிம்புகள் 

திசையிலாக் கோட்டுருக்களுக்கும் திசை கோட்டுருக்களுக்கும், பல்கோட்டுருகளுக்கும் இந்த வரையறை பொருந்தும்.

## மேற்கோள்கள்

பகுப்பு:கோட்டுருவியல்
வீரபாகு

**வீரபாகு** (*Veerabaahu*) என்பவர் தமிழ்கடவுள் முருகனின் இராணுவத்தின் தளபதிகளுள் ஒருவர் ஆவர். முருக பகவான் சிவனின் மூன்றாவது கண்ணிலிருந்து பிறந்தார்.  சக்தி தேவியின் காலில் இருந்த ஆபரணங்களிலிருந்து அவருக்கு உதவ ஒன்பது தளபதிகள் (நவவீரர்கள்) பிறந்தனர். ஒன்பது தளபதிகளில் வீரபாகு மூத்தவர் ஆவர். 

## வரலாறு
கந்த புராணத்தின் படி, முருகன் சக்தி பிறந்த பிறகு அவளது சிலம்பு (கணுக்கால்) ஒன்பது சக்திகள் உற்பத்தி செய்யப்பட்டன, பின்னர் இவை முருகனின் சகோதரர்களாக மாற்றப்பட்டன, அவை தமிழில் நவவீரர்கள் (ஒன்பது வீரர்கள்) என்று அழைக்கப்பட்டன. சூரபத்மனை அழிக்க முருகன் அனுப்பப்பட்டபோது, ​​வீரபாகுவும் மற்ற நவவீராகளும் தெற்கே ஒரு பெரிய இராணுவத்தின் தலைவரைப் பின்தொடர்ந்தனர். விந்தியாக்களில், சூரபத்மனின் சகோதரர்களில் இருவரான கிரவுஞ்சா, ஒரு மலை வடிவில், மற்றும் தாரகன் ஆகியோரை இராணுவம் கண்டது. வீரபாகுவும் அவரது படையினரும் தாரகனைத் தாக்கினர், ஆனால் அவர் அவர்கள் மீது ஒரு மந்திரத்தை வைத்தார், அது அவர்களை ராஞ்சாவுக்குள் செல்லச் செய்தது. இசெய்தியை முருகனிடம் கொண்டுவரப்பட்ட பின்னர், அவர் தாரகனுடன் சண்டையிட்டு அவரை இதயத்தால் துளைத்தார். பின்னர் அவர் தனது வேலை கிராஞ்சா மீது வீசினார், அவர் தூசியில் கரைந்தார். பின்னர் வீரபாகுவும் அவரது படையும் உயிர்ப்பிக்கப்பட்டன. வீரபாகு சூரபத்மனின் தலைநகர் மகேந்திரபுரிக்கு வந்து, உலகத்தை வென்றபின், சிறையில் அடைக்கப்பட்டிருந்த தேவர்களை விடுவிக்கும்படி கேட்டுக் கொண்டார், அதனால் போர் ஏற்படாது. அவர் அரண்மனைக்குள் நுழைந்து சிறையில் அடைக்கப்பட்டுள்ள தேவர்களிடம் பேசினார், அவர்கள் செய்த பாவங்களுக்காக அவர்கள் சிறையில் அடைக்கப்பட்டுள்ளனர் என்றும் அவர்கள் விரைவில் முருகனால் காப்பாற்றப்படுவார்கள் என்றும் கூறினார். பின்னர் வீரபாகு சூரபத்மனின் சிம்மாசன அறைக்கு வந்தார், ஆனால் தூதர்களின் சட்டங்கள் கோரியதால், புறக்கணிக்கப்பட்டு ஒரு இருக்கை வழங்கப்படவில்லை என்று அவமதிக்கப்பட்டார். இருப்பினும், வீரபாகு ஒரு அற்புதமான சிம்மாசனத்தை உருவாக்கி, திருமலை பின்பற்றுபவர்களை விடுவிக்க சூரபத்மனுக்கு தனது செய்தியை வழங்கினார். சூரபத்மான் மறுத்து வீரபாகுவையும் சிறையில் அடைக்க முயன்றார். அவர் தப்பித்தபோது, ​​சூரபத்மனின் உறவினர்கள் உட்பட பல அசுரர்களைக் கொன்றார், மேலும் என்ன நடந்தது என்பதை முருகனுக்குத் தெரிவித்தார். பின்னர் வீரபாகுவும் மற்ற செங்குந்த நவவீரர்களும் போரில் சண்டையிட்டார். பானுகோபனின் ஆயுதங்களில் ஒன்று அவரை இராணுவத்தின் பெரும்பகுதியுடன் ஒரு மயக்கத்தில் ஆழ்த்தியது, ஆனால் அஸ்ட்ரா அழிக்கப்பட்ட பின்னர் அவர் குணமடைந்தார். அவர் திரும்பி வந்தபோதும், திருமணங்களின் போதும் முருகனுடன் சென்றார்.

## இக்காலத்திய குறிப்பு
வீரபாகு உள்ளிட்ட நவவீரர்கள் வழி வந்தவர்களாக தங்களை செங்குந்தர் கைக்கோளர் சமூகத்தினர் கூறிக் கொள்வர்.

## கல்வெட்டு செப்பேடு இலக்கியங்களில் வீரபாகு
### சோழன் பூர்வ பட்டயம்
சோழர்கள் கொங்கு மண்டலத்தில் வானத்தை அழித்து மக்களைக் குடியேற்றிய விரிவான வரலாற்றை சோழர் பூர்வ பட்டயம் என்ற பழமையான  செப்பேடு ஆவணத்தில் *வீரவாகு தேவ வம்சம் கைக்கோளர்களின் லட்சம் வீரான்* என்ற அடிகள் பல முறை வருகிறது.
### ஈட்டி எழுபது
12ஆம் நூற்றாண்டைச் சேர்ந்த ஈட்டி எழுபது என்னும் நூல் வீரபாகு உள்ளிட்ட நவவீரர்கள் தோன்றிய வரலாறு முதன்முதலில் கூறும் இலக்கியமாகும்.
### அழகுமலை கல்வெட்டு
திருப்பூர் மாவட்டம் அழகுமலை கைலாசநாதர் கோவில் 1641ஆம் ஆண்டு கல்வெட்டில் *வீரவாகு காசாவர்கம் சமைய முதலியார்* என்ற அடிகள் காணப்படுகிறது.

## மேற்கோள்கள்

பகுப்பு:இந்துக் கடவுள்கள்
பகுப்பு:தமிழ் தொன்மவியல்
பகுப்பு:கௌமாரம்
பகுப்பு:சிவக்குமாரர்கள்
பகுப்பு:தமிழர் நாட்டுப்புறத் தெய்வங்கள்
அண்மையகம் (கோட்டுருவியல்)

கோட்டுருவின் ஒரு கணுவின் **அண்மையகம்** (*neighbourhood*) என்பது அக்கணுவின் அடுத்துள்ள கணுக்களால் தூண்டப்பட்ட உட்கோட்டுரு ஆகும். 

வலப்புறமுள்ள படத்தில் கணு  "5" இன் அண்மையகம்: 
:கணுக்கள் "1", "2", "4" மற்றும் விளிம்பு {1 2}
 

கோட்டுரு *G* இன் ஒரு கணு *v*.  
:*v* இன் அண்மையகம் என்பது *v* இன் அடுத்துள்ள கணுக்கள் மற்றும் அடுத்துள்ள கணுக்களை இணைக்கும் விளிம்புகளும் கொண்ட கோட்டுருவாகும். 
:இந்தக் கோட்டுரு *G* இன் உட்கோட்டுருவாக இருக்கும். 
:இந்த அண்மையகத்தின் குறியீடு: 
::*N**G*(*v*) அல்லது &nbsp;*N*(*v*). 

மேலே தரப்பட்ட அண்மையகத்தில் கணு *v* இணைக்கப்படவில்லை; எனவே இது *v* இன் "திறந்த அண்மையகம்" ஆகிறது. *v* ஐ உள்ளடக்கி வரையறுக்கப்படும் அண்மையகம் "மூடிய அண்மையகம்" எனப்படும்; மூடிய அண்மையகத்தின் குறியீடு: *N**G*[*v*]. 

அண்மையகக் குறியீடு தூண்டப்பட்ட உட்கோட்டுருவைக் குறிப்பதற்குப் பதிலாக அடுத்துள்ள கணுக்களின் கணத்தைக் குறிக்கவும் பயன்படுத்தப்படலாம். திறந்த/மூடிய என்று குறிப்பிட்டுச் சொல்லப்படாமல், அண்மையகம் என்று மட்டும் குறிப்பிடப்படுமானால் அது திறந்த அண்மையகத்தையே குறிக்கும்.

## மேற்கோள்கள்
*
*.
*.
*.
*.
*.
*.
*.

பகுப்பு:கோட்டுருவியல்
காதுகள் (புதினம்)

**காதுகள்** (*Kathugal*) என்பது எம். வி. வெங்கட்ராம் எழுதிய ஒரு தமிழ் புதினமாகும். இந்நூல் 1993 ஆம் ஆண்டு சாகித்திய அகாதமி விருது பெற்ற நூலாகும். 

## கதைச்சுருக்கம்
தாமச சக்தி என்று கூறிக்கொள்ளும் காளி தெய்வமானவர், முருக பக்தனான மகாலிங்கத்தை ஒலி, காட்சி, வாசனை எனப் பல வடிவங்களில் அரூபமாக அலைக்கழித்து, ஓட ஓட வாழ்க்கையின் ஓரத்துக்கு விரட்டி அல்லல்படுத்தும் அனுபவங்கள்தான் இந்த புதினம்.

## பின்னணி
எம். வி. வெங்கட்ராம், தன் வாழ்க்கையின் சுமார் 20 ஆண்டுகால அனுபவத்தைக் கொண்டு இந்தப் புதினத்தை எழுதினார். இவருக்கு இவ்வாறான மாயக் குரல்கள் கேட்டு அதனால் பல ஆண்டுகள் துன்புற்றார்.

## மேற்கோள்கள்

பகுப்பு:தமிழ்ப் புதினங்கள்
பகுப்பு:சாகித்திய அகாதமி விருது பெற்ற தமிழ் நூல்கள்